Progress Party (Ghana)

Na de Progress Party (PP) be de ruling party for Ghana for Second Republic tym insyd (1969 go 1972). For de 29 August 1969 elections insyd, de PP win 105 of de National Assembly ein 140 seats.

Na de party be co-found insyd 1969 by Kofi Abrefa Busia, wey na dem born am as a Bono prince insyd de traditional kingdom of Wenchi, den by Lawyer Sylvester Kofi Williams, wey na dem born am as an Ahanta prince, den a descendant of de Ahanta King Badu Bonsu II.  Kofi Abrefa Busia lead de Party, wey he cam turn de 2nd Prime Minister for 3 September 1969. Na Sylvester Kofi Williams, serve as de ruling Party ein Ambassador Extraordinary den Plenipotentiary,Ghana Embassy in Tokyo archives insyd Ghana ein 2nd republic, quasi civilian government. De PP declare support give apartheid South Africa white minority government.

For 13 January 1972, de Progress Party government wey Busia lead na dem overthrow am thru a bloodless military coup wey Colonel Acheampong lead. Na dem ban de party togeda plus all oda political parties.

After de 1972 military junta ban de Progress Party insyd Ghana, both Busia den Williams loose dema citizenship insyd Ghana wey na dem remain for exile insyd England. Busia return to Oxford University, wer he die from a heart attack insyd August 1978.

 References 

Category:Defunct political parties insyd Ghana
Category:Political parties dem establish insyd 1969
Category:1969 insyd Ghana
Category:Political parties dem disestablish insyd 1972